जीपीएस लगे तोप के गोले करेंगे चीन के नापाक इरादों को नेस्तनाबूद - Hindi news, sports news in hindi,google samachar.
पूर्वी लद्दाख सेक्टर में तैनात सेना के लिए की गई है एक्सकैलिबर गोला-बारूद की खरीद
अमेरिका से भारतीय सेना को मिली खेप
50 किलोमीटर दूर तक है मारक क्षमता
नई दिल्ली। पूर्वी लद्दाख सेक्टर में चीन के साथ चल रही तनातनी के बीच अमेरिका से भारतीय सेना को एक्सकैलिबर गोला-बारूद की आपूर्ति मिल गई है। अब भारत जीपीएस से लैस इन तोप के गोलों के जरिये एलएसी पर 50 किलोमीटर दूर से लक्षित ठिकानों को तबाह कर सकता है।
भारत ने सबसे पहले बालाकोट एयर स्ट्राइक के समय पिछले साल एक्सकैलिबर गोला-बारूद की खरीद की थी। अब फिर चीन से तनाव बढ़ने पर पूर्वी लद्दाख सेक्टर में तैनात सेना की ताकत बढ़ाने के मकसद से यह एक्सकैलिबर गोला-बारूद की खरीद की गई है।
पिछले साल उड़ी हमले और बालाकोट एयर स्ट्राइक के समय सशस्त्र बलों को वित्तीय शक्तियां दी गईं थीं। तब भी इसी इमरजेंसी फंड से सेना ने गाइडेड गोला-बारूद की खरीद अमेरिका से की थी। इसके बाद भारतीय सेना ने बिना आबादी वाले क्षेत्रों के करीब दुश्मन पर प्रहार करने की क्षमता हासिल करके पिन प्‍वाइंट पर सटीकता से लक्ष्य साधा था।
अब फिर चीन से तनाव बढ़ने पर केंद्र सरकार ने चीनी सेना के खिलाफ हर तरह की कार्रवाई के लिए भारतीय जवानों को खुली छूट देने के साथ ही युद्ध की तैयारी के लिए 21 जून को तीनों सेनाओं को 500 करोड़ का इमरजेंसी फंड जारी किया था।
Related Topics:America sent consignmentsCannon shellsEast LadakhFeaturedGPS-fired cannon shellsGPS-fired cannon shells from the USIndia tensions in Chinasupplies to the Indian ArmyTension from chinaअमेरिका ने भेजी खेपअमेरिका से मिले जीपीएस लगे तोप के गोलेचीन से तनावजीपीएस लगे तोप के गोलेतोप के गोलेपूर्वी लद्दाखभारत चीन में तनावभारतीय सेना को आपूर्ति
सैयद अली शाह गिलानी का हुर्रियत कॉन्फ्रेंस से इस्तीफा
अगले हफ्ते फिर ​​आमने-सामने बैठेंगे भारत-चीन के कमांडर
पूर्वी लद्दाख में एलएसी पर तीनों सेनाएं रेड अलर्ट पर